open-index/open-wikipedia-markdown huggingface dataset:
வெரெணிகே துறைமுகம்

**வெரெணிகே** அல்லது பர்ணிஸ் துறைமுகம் சங்ககாலத்திலேயே தமிழகத்துடன் வணிகத் தொடர்பு கொண்டிருந்த, எகிப்தின் பண்டைய துறைமுக நகரம் ஆகும். செங்கடலின் மேலைக் கடற்கரையில் அமைந்துள்ள இத்துறைமுகம் தற்போது மெதினெத் எல் ஹரஸ் அன்று அழைக்கப்படுகிறது. 1994 தொடங்கி இங்கு டெலவேர் பல்கலைக்கழகம் பிற அமைப்புகளுடன் இணைந்து மேற்கொண்டுள்ள அகழாய்வுகளில் பண்டைத் தமிழகத்துடன் இத்துறைமுகம் கொண்டுள்ள தொடர்பை மெய்ப்பிக்கும் பல சான்றுகள் கிடைத்துள்ளன.
:"வெரெணிகேவில் கண்டெடுக்கப்பட்டவைகளில் எதிர்பாராதன தொன்மையான இந்தியப் பொருட்களாகும்: பண்டைய மத்தியதரைக்கடல் பகுதியில் கிடைத்தவற்றிலேயே ஒற்றைப்பெரிய (7.55 கிகி) கருமிளகுக்கொத்தின் சேகரம் (ஒரு கோயில் முற்றத்தில் இருந்த நைல் மண்ணாலான பெரிய பாத்திரத்தில்  "தென்னிந்தியாவிலிருந்து இறக்குமதி செய்யப்பட்டது" என்று குறிப்புடன் இருந்தது); கணிசமான தொகையில் இந்தியாவில் செய்யப்பட்ட நுண்கலங்கள், சமையல் பாத்திரங்கள், இந்திய பாணி மண்பாண்டங்கள்; குப்பைக் குவியல்களிலிருந்த இந்தியாவில் செய்யப்பட்ட பாய்மரத் துணிகள், கூடைகள், விரிப்புகள்; கணிசமான தேக்குக் கட்டைகள், கருமிளகு, தேங்காய், மிளிர்கற்களாலான மணிகள், கேமியோ என்ற கைவினைப் பொருட்களைச் செதுக்கும் சட்டங்கள்; தமிழ் பிராமியில் கொற்ற(ன்) என்ற தென்னிந்தியத் தலைவனின் பெயர்பொறித்த பானை ஓடு; தமிழகத்திலிருந்து (அன்று கேரளத்தின் பெரும்பகுதியையும் உள்ளடக்கி இருந்தது) வந்தவர்கள் முந்தைய ரோமானிய காலத்திலாவது வெரெணிகேவில் வாழ்ந்ததற்கான சான்றுகள்; தமிழ் மக்களின் இருப்பு புத்தமத வழிபாட்டினர் இருந்திருக்கலாம் என்பதையும் சுட்டிநிற்பதற்கான சான்றுகள்; வெரெணிகேவின் வடக்கே 300கிமீ தொலைவில் உள்ள இன்னொரு ரோமானியத் துறைமுகத்தில் இந்தியர் இருந்ததற்கான சான்றுகள்;  நைல் சாலையில் இந்திய மட்கலங்கள்; ஒரு இந்திய வழிப்போக்கர் சென்றிருப்பதைக் குறிக்கும் பாறைக் கல்வெட்டு; "இந்தியாவில் கட்டப்பட்ட நாவாய்கள் பயன்படுத்தப்பட்டிருப்பதைக் காட்டும் ஏராளமான சான்றுகள்"; (தென்னிந்தியாவுக்கே உரித்தான) தேக்கு மரம் (உடைக்கப்பட்ட நாவாய்களிலிருந்து எடுக்கப்பட்டு) வெரெணிகேவின் கட்டிடங்களில் மீண்டும் பயன்படுத்தப்பட்டிருப்பதற்கான"  ஆதாரம் ஆகியன."

:"பெரெணிகேயில் கண்டெடுக்கப்பட்ட பானைச்சில்லில் 'கொற்பூமான்' என்றுள்ளது. இதுவும் வணிகர் ஒருவரின் பெயராக இருக்க வாய்ப்புள்ளது"
## குறிப்புதவி

பகுப்பு:துறைமுகங்கள்
பகுப்பு:எகிப்திய தொன்மவியல்
கிளாட் ஆல்வாரஸ்

**கிளாட் ஆல்வாரஸ்** (Claude Alwares) என்பவர் கோவாவைச் சேர்ந்த ஒரு இயற்கை வேளாண் அறிஞர் ஆவார். சுற்றுச் சூழல் போராளி எனவும் மதிக்கப்படுகிறார் தொடக்கக் காலத்தில் கல்வியாளராக இருந்தவர். இயற்கை விவசாயம் பற்றிச்  சில நூல்களை எழுதியுள்ளார்.

## பணிகள்

கிளாட் ஆல்வாரஸ் சுற்றுச் சூழல் கண்காணிப்புக் குழுவான கோவா அறக் கட்டளையின் இயக்குநராக உள்ளார். நெதர்லாந்தில் ஆய்வுப் பட்டம் பெற்றார். இந்தியாவில் இயற்கை வேளாண்மை நிறுவனம் என்னும் அமைப்பைத் தொடங்கி அந்த அமைப்பின் நிருவனச் செயலாளராக இருந்தார். தற்பொழுது அதன் மத்திய செயலக இயக்குநராக வினையாற்றி வருகிறார். 
கிளாட் ஆல்வாரசின் மனைவியும் சூழலியல் ஆர்வலராகவும் செயல்படுபவராகவும் உள்ளவர். இந்தத் தம்பதிகள் சுற்றுச் சூழலைப் பாதுகாப்பதில் இணைந்து பணியாற்றுகிறார்கள்.

## பரப்பும் கருத்துகள்

கார்ப்போரேட்டுகளின் நலன்களுக்காக விவசாய நிலங்களைக் கையகப் படுத்தும் முயற்சி நல்லதில்லை என்பது இவருடைய கருத்து.
மரபணு மாற்றுப் பயிர்களை அறிமுகப்படுத்துதலும் அவற்றை ஊக்கப் படுத்துதலும் தவறு என்று கூறி வருகிறார்.
வேதி விவசாயத்தால் கிடைப்பதைவிட இயற்கை விவசாயம் உற்பத்தி செய்யும் உணவுப் பொருள் கூடுதலாக இருக்குமே ஒழிய  குறையாது என்று திட்டவட்டமாகச் சொல்கிறார்.

## நூல்களும் கட்டுரையும்

* Organic Farming Sourcebook
* Fish Curry and Rice A Source Book on Goa, Its Ecology and Life-style (2002)
* The Great Gene Robbery (Article)

## மேற்கோள்

பகுப்பு:வாழும் மக்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:கோவா நபர்கள்
மார்க்கண்டேயன் (பக்கவழி நெறிப்படுத்துதல்)

இப்பக்கம் மார்க்கண்டேயன் என்ற தலைப்பினைத் தொடர்புடைய பக்கங்களுக்கான நெறிபடுத்துதல் பக்கமாகும்.

* மார்க்கண்டேயர் - இந்து தொன்மவியலில் சிவபெருமானால், எமனிடமிருந்து காப்பாற்றப்பட்டவர்.
* மார்க்கண்டேய புராணம் - மார்க்கண்டேயரின் வரலாற்றை விவரிக்கும் புராணம்
* மார்க்கண்டேய கட்சு
* மார்க்கண்டேயனார்
* மார்க்கண்டேயனார் காஞ்சி
மாட் என்றி

**மாத்தியூ ஜேம்சு என்றி** (*Matthew James Henry*, பிறப்பு: 14 டிசம்பர் 1991) நியூசிலாந்து துடுப்பாட்ட வீரர். வலக்கை விரைவு வீச்சு பந்துவீச்சாளரான இவர் நியூசிலாந்து ஏ அணியில் விளையாடியவர். தனது முதலாவது பன்னாட்டுப் போட்டியை 2014 சனவரியில் இந்திய அணிக்கு எதிராக விளையாடினார். 2014 டிசம்பரில் முதலாவது பன்னாட்டு இருபது20 போட்டியை நியூசிலாந்து அணிக்காக பாக்கித்தானுக்கு எதிராக அமீரகத்தில் விளையாடினார். 2015 உலகக்கிண்ண அணியின் 15 இறுதியாளர்களில் ஒருவராக ஆரம்பத்தில் சேர்க்கப்படாவிட்டாலும், பின்னர் ஆடம் மில்னி காயமடைந்ததை அடுத்து அணியில் சேர்க்கப்பட்டார்.

## மேற்கோள்கள்

## வெளி இணைப்புகள்
* 
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:நியூசிலாந்துத் துடுப்பாட்ட வீரர்கள்
மன்னார் மோகனப்பள்ளு

**மன்னார் மோகனப்பள்ளு** தஞ்சாவூர் அரண்மனை சுவடி நூலகத்தில் தஞ்சாவூர் நாயக்க மன்னர் விஜயநாயக்கரால் சேர்க்கப்பெற்ற தமிழ்ச்சுவடியாகும்.

## சிற்றிலக்கியம்
இது சிற்றிலக்கிய வகைப்பாட்டில் அடங்கும்.

## பாடல்கள்
இரண்டு காப்புச்செய்யுள்களோடு தொடங்கும் இப்பள்ளு, 11 பாடல்களைக் கொண்டுள்ளது. மன்னார்குடி ராஜகோபாலப்பெருமாளான மன்னார் பெயரில் பள்ளு இலக்கியமாக இது அமைந்துள்ளது. 

## அமைப்பு
தொல்காப்பியம் குறிப்பிடுகின்ற இலக்கண அமைதிக்கேற்றவாறு, சிலம்பில் காணப்படுகின்ற விருந்திற்பாணி, ஏர்மங்கலம், முகவைப்பாட்டு முதலிய பாடல்களை ஒத்து அமைந்துள்ள இப்பள்ளு இலக்கியம், ஆடும்பள்ளி, அழகுடைய பள்ளி போன்ற வரிக்கூத்துக்களைத் தழுவியும் உள்ளது. 

## ஆதாரங்கள்

பகுப்பு:நாயக்க அரசர்கள்
பகுப்பு:சிற்றிலக்கியங்கள்
சபிதா ஆனந்த்

**சபிதா ஆனந்த்** () ஒரு இந்தியத் திரைப்பட நடிகை ஆவார். மலையாளத்தில் 1980களின் முன்னணி நடிகைகளில் ஒருவராகத் திகழ்ந்த இவர், 1950, மற்றும் 1960களில் மலையாளத் திரைப்படத்துறையில் முன்னணி நடிகரான ஜே. ஏ. ஆர். ஆனந்தின் மகளாவார்.

## திரை வாழ்க்கை
1987ஆம் ஆண்டில் *உப்பு* என்னும் மலையாளத் திரைப்படத்தில் கதாநாயகியாக அறிமுகமானார். மலையாளத்தில் சுமார் 100 திரைப்படங்களுக்கு மேல் கதாநாயகியாக நடித்துள்ள இவர் மலையாளத்தில், மம்மூட்டி, மோகன்லால் உள்ளிட்ட முன்னணி நடிகர்கள் அனைவருடனும் கதாநாயகியாக நடித்துள்ளார். மலையாளத்தை தொடர்ந்து தமிழிலும், கன்னடத்திலும் பல திரைப்படங்களில் நடித்துள்ளார். தற்போது துணை கதாப்பாத்திரங்களிலும், தொலைக்காட்சித் தொடர்களிலும் நடித்து வருகிறார்.

## நடித்த திரைப்படங்கள்
### தமிழ்த் திரைப்படங்கள்
* 2008 வம்புசண்டை
* 2006 சாசனம்
* 2006 ஈ
* 2005 செல்வம்
* 2004 மீசை மாதவன்
* 2004 எங்கள் அண்ணா
* 2002 பாலா
* 2000 வானத்தைப் போல
* 1998 புதுமைப்பித்தன்
* 1996 காதல் கோட்டை கமலியின் சகோதரி 
* 1994 வீரப் பதக்கம்
* 1994 சக்திவேல்
* 1993 உள்ளே வெளியே - ராஜலட்சுமி 
* 1992 சின்னத் தாயே - ராசம்மா 
* 1989 திருப்புமுனை
* 1988 என்னை விட்டுப் போகாதே
* 1987 சின்னப் பூவே மெல்லப் பேசு - எஸ்தர் 
* 1985 ஹேமாவின் காதலர்கள்
* 1982 கோபுரங்கள் சாய்வதில்லை

## தொலைக்காட்சித் தொடர்கள்

2017    மாப்பிள்ளைை விஜய் tv

2019 நாம் இருவர் நமக்கு இருவர் விஜய் டிவி 

## மேற்கோள்கள்

## வெளி இணைப்புகள்
*
*Sabitha Anand at MSI

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கேரள நடிகைகள்
பகுப்பு:தெலுங்குத் திரைப்பட நடிகைகள்
ஐ-1கே

**ஐ-1கே** (I-1K) இன்சாட்-1000 என்றும் அழைக்கப்படுகிறது. இது இஸ்ரோவினால் தயாரிக்கப்படும் செயற்கைக்கோள் ஆகும். இதை ஆந்திரிக்சு கழகம் சந்தைப்படுத்துகிறது. இவ்வகை செயற்கைக்கோள்கள் எடை குறைந்த புவிநிலை செயற்கைக்கோள்கள் ஆகும். இவை பொதுவாக நிலப்பரப்பையும் காலநிலையையும் அறியப் பயன்படுத்தப்படுகின்றன.

## வடிவமைப்பு
ஐ-1கே வகை செயற்கைக்கோள்கள் சுமார் 1,050 முதல் 1,100 கிலோகிராம் எடை கொண்டவை. இதன் வடிவம் 1.505 மீ × 1.476 மீ × 1.530 மீ ஆகும். இதற்குத் தேவையான மின்திறன் 500 முதல் 1000 வாட்டுகள். இதன் ஆயுட்காலம் 7 முதல் 12 ஆண்டுகள்.

## ஐ-1கே செயற்கைக்கோள்கள்
இதுவரை,
* கல்பனா-1
* மங்கள்யான்
* ஐ.ஆர்.என்.எஸ்.எஸ்-1ஏ
* ஜிசாட்-12
ஆகிய செயற்கைக்கோள்கள் இந்த வகையில் ஏவப்பட்டுள்ளன.

## இதையும் பார்க்கவும்
* ஐ-2கே
* ஐ-3கே
* ஐ-4கே

## மேற்கோள்கள்

பகுப்பு:இந்திய செயற்கைக்கோள்கள்
பகுப்பு:இந்திய விண்வெளி ஆய்வு நிறுவனம்
திருத்துறைப்பூண்டி பிறவி மருந்தீஸ்வரர் கோயில்

**பிறவி மருந்தீஸ்வரர் கோயில்** திருத்துறைப்பூண்டியில் அமைந்துள்ள சிவாலயமாகும். unmay  

## இறைவன், இறைவி
இவ்வாலயத்தின் மூலவர் பிறவி மருந்தீஸ்வரர் எனவும், அம்பிகை பெரியநாயகி என்றும் அழைக்கப்படுகிறார்.

## சிறப்பு
இவ்வாலயத்தில் அஸ்வினி நட்சத்திரத்திற்குரிய தேவதைகள் சிவபெருமானை வழிபடுவதால், இவ்வாலயம் அஸ்வினி நட்சத்திரத்திற்கு உரிய ஆலயமாக கருதப்படுகிறது.
## மேற்கோள்கள்

## வெளி இணைப்புகள்
* தினமலர் கோயில்கள்

## படத்தொகுப்பு


Tiruturaipundi piravi marundeesvarar temple1.jpg
Tiruturaipundi piravi marundeesvarar temple3.jpg
Tiruturaipundi piravi marundeesvarar temple4.jpg
Tiruturaipundi piravi marundeesvarar temple5.jpg
Tiruturaipundi piravi marundeesvarar temple6.jpg



பகுப்பு:நட்சத்திரக் கோயில்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
மின்னோட்டச் செறிவு

**மின்னோட்டச் செறிவு** (Current density) என்பது ஒரு சதுர அலகு பரப்பளவில் பாயும் மின்னோட்டம் ஆகும். இதன் அலகு *ஆம்பியர்/சதுர மீட்டர்* ஆகும். மின்னோட்டச் செறிவானது மின் மற்றும் மின்னணு வடிவமைப்பிலும் உருவாக்கத்திலும் முக்கியப் பங்கு வகிக்கிறது. மின்சுற்றின் செயல்படு திறனானது மின்னோட்டச் செறிவினைப் பொறுத்து அமையும். மின்னோட்டத்தின் அதிர்வெண் அதிகமாக இருந்தால் புறணி விளைவின் காரணமாய் மின்னோட்டச் செறிவும் அதிகமாக இருக்கும்.
## மேற்கோள்கள்

பகுப்பு:குறுங்கட்டுரைகள்
பகுப்பு:மின்காந்தவியல்
பகுப்பு:இயற்பியல் கருத்தாக்கங்கள்
பகுப்பு:இயற்பியல் கோட்பாடுகள்
ஐ-2கே

**ஐ-2கே** (I-2K) இன்சாட்-2000 என்றும் அழைக்கப்படுகிறது. இது இஸ்ரோவினால் தயாரிக்கப்படும் செயற்கைக்கோள் ஆகும். இதை ஆந்திரிக்சு கழகம் சந்தைப்படுத்துகிறது.  இவை 2,000 கிலோகிராம் எடைப்பிரிவில் தயாரிக்கப்படுபவை. இதை சிறிய மற்றும் நடுத்தரவகை எடையுடை செயற்கைகோள்கள் என வகைப்படுத்தப்பட்டுள்ளன. இவற்றிற்கு 3,000 வாட்டுகள் மின்திறன் தேவைப்படும்.

## ஆயுட்காலம்
இந்த வகை செயற்கைக்கோள்கள் 12 ஆண்டுகள் முதல் 18 ஆண்டுகள் வரை செயலில் இருக்கும்.

## ஐ-2கே செயற்கைக்கோள்கள்
இதுவரை,
* இன்சாட்-3பி
* இன்சாட்-3சி
* இன்சாட்-3டி
* இன்சாட்-3இ
* இன்சாட்-4சி
* இன்சாட்-4சிஆர்
* இன்சாட்-4இ
* ஐஆர்ஸ்-1சி
* ஐஆர்ஸ்-1டி
* ஐஆர்ஸ்-பி3
* ஜிசாட்-1
* ஜிசாட்-2
* ஜிசாட்-3
* ஜிசாட்-4
* ஜிசாட்-4பி
* ஜிசாட்-6
* ஜிசாட்-7
* ஜிசாட்-9
* ஜிசாட்-14
ஆகிய செயற்கைக்கோள்கள் இந்த வகையில் ஏவப்பட்டுள்ளன.

## இதையும் பார்க்கவும்
* ஐ-1கே
* ஐ-3கே
* ஐ-4கே

## மேற்கோள்கள்

பகுப்பு:இந்திய செயற்கைக்கோள்கள்
பகுப்பு:இந்திய விண்வெளி ஆய்வு நிறுவனம்
ஜான்சன்-நைகிஸ்ட் இரைச்சல்

**ஜான்சன்-நைகிஸ்ட் இரைச்சல்** (Johnson–Nyquist noise) என்பது ஒரு மின்கடத்தியில் மின்னோட்டம் நிகழும் போது, வெப்ப மிகுதியினால் ஏற்படும் மின்னிரைச்சல் ஆகும். (இந்த மின்னிரைச்சலை **வெப்ப மின் இரைச்சல்**, **ஜான்சன் இரைச்சல்**, **நைகிஸ்ட் இரைச்சல்** என்று பலவாறாக அழைப்பார்கள்.) பெரும்பாலான இடங்களில் மின்னோட்டம் நிகழ்வதற்குக் காரணம் அங்குள்ள  எதிர்மின்னிகள் ஒரு திசையில் ஓடுவதாலேயே. வெப்பம் அதிகமாகும் போது, எதிர்மின்னிகள் ஆற்றல் அடைந்து ஓடும் திசையில் சிறு மாற்றங்கள் ஏற்படுகின்றன. இது மொத்த மின்னோட்டத்தைக் குறைத்தும் அதிகப்படுத்தியும் மின்னோட்டத்தின் அளவை சிறிது மாற்றுகின்றது. இந்த சிறு சிறு மாற்றங்களே நைகிஸ்ட் இரைச்சலுக்குக் காரணம்.

ஒரு கடத்தியில் உண்டாகும் வெப்ப மின் இரைச்சல் '''வெள்ளை இரைச்சல்''' என்று அழைக்கப் படும். வெப்பம் எதிர்மின்னிகளைத் தாக்கி அவற்றுக்கு ஆற்றலைக் கொடுக்கிறது. அந்த ஆற்றலில் எல்லா வகையான அதிர்வெண்களும் கலந்து இருக்கும்.

## வரலாறு

ஜான்சன் என்ற அமெரிக்க பொறியாளர் 1926-இல் ஒரு கடத்தியில் உண்டாகும் வெப்ப மின் இரைச்சலின் அளவை  மின் கருவிகள் கொண்டு அளந்தார்.  

தன்னுடைய ஆய்வின் முடிவுகளை **நைகிஸ்ட்** என்ற அமெரிக்க பொறியாளரிடம்  காண்பித்தார். **நைகிஸ்ட்**  ஜான்சனின் ஆய்வு முடிவுகளை வைத்து அதற்கான விளக்கங்களை எழுதி வெளியிட்டார்.

## மின்னழுத்த இரைச்சலும் ஆற்றலும்
ஓர் மின் தடயத்தின் வழியாகச் செல்லும் மின்னோட்டத்தில் உள்ள இரைச்சல் மின்னழுத்தத்திலும் தோன்றும். எனவே,  இரைச்சல் தரும் ஒரு மின்தடயத்தை இரைச்சல் இல்லா மின்தடையாகவும் இரைச்சல்  மின்னழுத்தமாகவும்   பிரிக்கலாம்.    இரைச்சல் மின்னழுத்தத்தைக் கீழ்க் கண்ட சமன்பாட்டால் சுருக்கமாகக் குறிக்கலாம்:
:
v_{n}  = \sqrt{ 4 k_\text{B} T R \Delta f }

இதில்,  v_{n}  என்பது இரைச்சல் மின்னழுத்தம்; T வெப்பநிலை, R மின்தடை, \Delta f   இரைச்சல் மின்னழுத்தத்தின் பட்டையகலம், 
 k_\text{B}  போல்ட்சுமன் மாறிலி (Boltzmann constant) எண் ஆகும். 
இரைச்சல் ஆற்றலை
:
P = k_\text{B} \,T \Delta f

என்று  எழுதலாம்.

## இரைச்சல் மின்னோட்டம்
ஒரு மின்தடயத்தில் ஓடும் மின்னோட்டத்தில் உள்ள இரைச்சலை அந்த மின்தடயத்துக்கு இணையாக பொருத்தப் படும் மின்னோட்ட ஊற்றாகக் கருதலாம். 
:
i_n = \sqrt {{4 k_\text{B} T \Delta f } \over R}.

இதில்,  i_n  என்பது இரைச்சல் மின்னோட்டத்தின் அளவைக் குறிக்கிறது.

## மேலும் காண்க
* குண்டு இரைச்சல்
## மேற்கோள்கள்

## வெளி இணைப்புகள்
* Amplifier noise in RF systems 
* Thermal noise (undergraduate) with detailed math

பகுப்பு:மின்னியல்
பகுப்பு:மின்சுற்று தேற்றங்கள்
ஐ-3கே

**ஐ-3கே** (I-3K) என்பது  இஸ்ரோவினால் தயாரிக்கப்படும் செயற்கைக்கோள் ஆகும். இதில் *ஐ* (I) என்பது இன்சாட் என்பதைக் குறிக்கிறது. இதை ஆந்திரிக்சு கழகம் சந்தைப்படுத்துகிறது.  இவை 3,000 கிலோகிராம் எடைப்பிரிவில் தயாரிக்கப்படுபவை. இதை சிறிய மற்றும் நடுத்தரவகை எடையுடை செயற்கைகோள்கள் என வகைப்படுத்தப்பட்டுள்ளன. இவற்றிற்கு 6,500 வாட்டுகள் மின்திறன் தேவைப்படும்.

## ஐ-3கே செயற்கைக்கோள்கள்
* யுடில்சாட் 28பி
* ஜிசாட்-8
* ஜிசாட்-10
* இன்சாட்-4ஏ
* இன்சாட்-4பி
* ஜிசாட்-15 (திட்டமிடப்பட்டுள்ளது)
* ஜிசாட்-16 (திட்டமிடப்பட்டுள்ளது)
* ஜிசாட்-4 (திட்டமிடப்பட்டுள்ளது)
ஆகிய செயற்கைக்கோள்கள் இந்த வகையைச் சார்ந்தவை.

## இதையும் பார்க்கவும்
* ஐ-1கே
* ஐ-2கே
* ஐ-4கே

## வெளி இணைப்புகள்
*I-3K ஐ.எஸ்.ஆர்.ஓ கையேடு 

## மேற்கோள்கள்

பகுப்பு:இந்திய செயற்கைக்கோள்கள்
பகுப்பு:இந்திய விண்வெளி ஆய்வு நிறுவனம்
உத்தரப் பிரதேச மாவட்டப் பட்டியல்

500px|right|உத்தரப் பிரதேச மாநிலத்தின் மாவட்டங்கள்

உத்தரப் பிரதேச மாநிலம் நிர்வாகத்தின் பொருட்டு 18 நிர்வாகக் கோட்டங்களாகவும்,  75 வருவாய் மாவட்டங்களாக பிரிக்கப்பட்டுள்ளது.

## கோட்டங்கள்
[right|thumb|250px|[உத்தரப் பிரதேசம்|உத்தரப் பிரதேச மாநிலத்தின் 18 நிர்வாகக் கோட்டங்கள்]]

உத்தரப் பிரதேசம் மாநிலத்தின் 18 நிர்வாகக் கோட்டங்களின் கீழ், 75 வருவாய் மாவட்டங்கள் அமைந்துள்ளன. நிர்வாகக் கோட்டங்கள் விவரம்.
* ஆக்ரா
* அசம்கர்
* அலகாபாத்
* கான்பூர்
* கோராக்பூர்
* சித்ரகூட்
* ஜான்சி
* தேவிபதான்
* பைசாபாத்
* பரைச்
* பரேலி
* பஸ்தி
* மிர்சாப்பூர்
* மொராதாபாத்
* மீரட்
* லக்னௌ
* வாரணாசி
* சகாரன்பூர்

## மாவட்டங்கள்
உத்தரப் பிரதேசம் 75 மாவட்டங்களாக பிரிக்கப்பட்டுள்ளது. இந்த 75 மாவட்டங்கள் 18 கோட்டங்களில் அடங்கும்.

## மேற்கோள்கள்
கன்னங்குளம்

**கன்னங்குளம்** என்பது இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் இராதாபுரம் வட்டத்தில் வள்ளியூர் ஊராட்சி ஒன்றியத்தில் லெவிஞ்சிபுரம் ஊராட்சிக்கு உட்பட்ட கிராமமாகும். இது திருநெல்வேலி-கன்னியாகுமரி மாவட்ட எல்லையில் அமைந்துள்ளது.
கன்னங்குளத்தில் அஞ்சல் நிலையம், அரசு ஆரம்ப சுகாதார நிலையம் ஆகிய அவதிகள் உள்ளன.

இந்த ஊருக்கு ஒரு பழமை வாய்ந்த வரலாறு உண்டு இது சேர பாண்டியர்களின் எல்லைப் பகுதியாக கருதப்பட்டது. இந்த ஊரில் சுமார் 400 வருடங்களுக்கு முன்பு சுங்கச்சாவடி இருந்ததற்கான அடையாளங்கள் உள்ளன. மேலும் இது மிகவும் பழமை வாய்ந்த ஊர் பல மன்னர்களின் படையெடுப்புக்கு பின்பு வெற்றி பெற்ற மன்னனின் எல்கை பகுதியாக இது கருதப்பட்டது. இந்த ஊரில் இரண்டுக்கு குளங்கள் உள்ளது அதில் ஒன்றின் பெயர் கன்னங்குளம் இந்த குளத்தின் பெயர் காரணம் கொண்டு இந்த ஊருக்கு பெயர் வந்தது மற்றொரு குலத்தின் பெயர் மோதி குளம்

## அமைவிடம்
இது திருநெல்வேலி  மாநகரிலிருந்து சுமார் 80கிமீ தொலைவில் அமைந்துள்ளது. இது வள்ளியூர் ஊராட்சி ஒன்றியத்திற்குட்பட்ட பகுதியாகும். கன்னங்குளம் இராதாபுரம் வட்டத்தில் அமைந்துள்ளது. இக்கிராமம் வள்ளியூரிலிருந்து 30கிமீ தொலைவிலும், லெவிஞ்சிபுரத்திலிருந்து 2கிமீ தொலைவிலும், இராதாபுரத்திலிருந்து 25கிமீ தொலைவிலும் அமைந்துள்ளது. இதன் வடக்கு எல்லையாக கன்னியாகுமரி-கூடங்குளம் தேசிய நெடுஞ்சாலையும், தெற்கில் இந்து மகா சமுத்திரமும், கிழக்கில் கூட்டபுளி என்னும் மீன்பிடி கிராமமும் மற்றும் மேற்கே பிராந்தநேரி என்னும் சிறு நதியும் அமைந்துள்ளது.

இது கன்னியாகுமரி-தூத்துக்குடி நெடுஞ்சாலையில் கன்னியாகுமரியிலிருந்து சுமார் 15 கி.மீ. தொலைவில் அமைந்துள்ளது. இது கூடன்குளம் அணுமின்நிலையத்தின் மிக அருகாமையில் இந்து மகா சமுத்திரத்தின் கடற்கரை ஓரம் அமைந்துள்ளது.

## தொழில்கள்
பெரும்பாலான மக்கள் விவசாய முக்கிய தொழிலாக கொண்டுள்ளனர். முக்கிய பயிர்களாக பிச்சி, மல்லி பூக்கள் பயிர்களாக பயிரிடப்படுகின்றன. தென்னை, வாழை, கீரை, நெல், கிழங்குகள் போன்றவையும் பயிரிடப்படுகின்றனர்.

## விளையாட்டு
தமிழ்நாடு கபடி அணியில் இடம்பெற்றுள்ள விஜின் என்பவர் இவ்வூரை சார்ந்தவர் என்பது குறிப்பிடத்தக்கது.

## கல்வி
இவ்வூரில் ஒரு மேல்நிலைப்பள்ளியும், ஒரு நடுநிலைப்பள்ளியும், இரு மழலையர் பள்ளிகளும் செயல்பட்டுவருகின்றன. இங்கு வாழும் இளந் தலைமுறையினர் அனைவரும் கல்வியறிவு பெற்றவர்களாகவே உள்ளனர். இங்குள்ள பெரும்பாலானோர் பொறியியல், பல்தொழில்நுட்பம், கலை மற்றும் அறிவியல் கல்லூரிகளில் படித்து மற்றும் அந்தந்த துறைகளில் பணிபுரிந்து வருகின்றனர். இங்குள்ள மக்கள் சிலர் சுயதொழில் புரிவோராகவும் இன்னும் சிலர் தொழில் அதிபர்களாகவும் உள்ளனர். பீடி சுற்றும் தொழில் இங்குள்ள பெரும்பான்மையான மக்களின் தொழிலாக உள்ளது. இங்கு இந்து மேல்நிலைப்பள்ளி என்ற பள்ளி உள்ளது. இது 1964-ம் ஆண்டு பிச்சை நாடார் என்பவரால் ஆரம்பிக்கப்பட்டது.

## தொழில்
விவசாயம் இவ்வூர் மக்களின் பிரதான தொழிலாக உள்ளது. ஊரில் பெரும்பான்மையானோர் சொந்தமாக விவசாய நிலம் வைத்துள்ளனர்.விவசாயம் மூலமாக பிச்சி பூக்கள், தென்னை, வாழை, கீரை முதலியன விளைவிக்கப்படுகின்றன. மீன் இப்பகுதி மக்களின் அன்றாட உணவாக உள்ளது.

## வழிபாட்டு தலங்கள்
### இந்து சமயம்
#முத்தாரம்மன் கோவில்
#இசக்கியம்மன் கோவில்
#சுடலைமாடன் கோவில் 
#பெருமாள் சுவாமி கோவில் 
#மன்னராஜா சுவாமி கோவில்

### கிறிஸ்தவ சமயம்
#சி.எஸ்.ஐ தேவாலயம்
#உபகார மாதா கத்தோலிக்க ஆலயம்

## நீர்நிலைகள்
#தெப்பக்குளம்
#கொல்லன் சாத்தநேரிகுளம்

## மேற்கோள்கள்

பகுப்பு:திருநெல்வேலி_மாவட்டத்திலுள்ள_கிராமங்கள்
அபிதா

**அபிதா** ஒரு இந்தியத் திரைப்பட நடிகை ஆவார். இவர் கேரளத்தை பூர்வீகமாக கொண்டவர் ஆவார். இவர் தமிழ்த் திரைப்படங்களிலும் தமிழ் தொலைக்காட்சித் தொடர்களிலும் நடித்து வருகிறார். விக்ரம் நடித்த சேது திரைப்படத்தில் முக்கிய கதாப்பாத்திரத்தில் நடித்ததன் மூலமாகவும், சன் தொலைக்காட்சியில் 2007 முதல் 2013 வரை ஒளிபரப்பான 'திருமதி செல்வம்' நெடுந்தொடரின் *அர்ச்சனா* கதாப்பாத்திரத்தின் மூலமாகவும் புகழ்பெற்றார்.

## நடித்த திரைப்படங்கள்

## தொலைக்காட்சித் தொடர்கள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி நடிகைகள்
மின் முறிவு

**மின் முறிவு** (electrical breakdown) என்பது அரிதில் கடத்தி போன்ற ஒரு பொருளில் அளவுக்கும் அதிகமான மின்னழுத்தம் கொடுக்கும் போது, அப்பொருளின் மின்தடை மிகவும் குறைந்து, மின்கடத்தியாக மாறும் நிகழ்வாகும். மின் முறிவு திட, திரவ, வாயு ஆகிய அனைத்துப் பொருள்களிலும் நடைபெறும். ஆனால், ஒவ்வொன்றிலும் மின் முறிவு என்பது வெவ்வேறு விதமாக நிகழும்.

## அரிதில் கடத்தியும் மின் முறிவும்
ஒரு அரிதில் கடத்தி மின்சாரத்தைக் கடத்தாது. இவ்வாறான அரிதில் கடத்திகள் மின் கம்பிகளின் மீது மின்காப்புப் பொருட்களாகப் பயன்படுத்தப்படுகின்றன. பல இடங்களில், மின்கம்பிகள் ஒன்றையொன்று தொட்டுக் கொள்ளாதவாறு இடையில் அரிதில் கடத்திகள் வைக்கப்பட்டிருக்கும். மின்மாற்றிகள், மின் தேக்கிகள் போன்றவற்றில் அரிதில் கடத்திகள் பொருத்தப்பட்டிருப்பதைக் காணலாம்.

மின்சாரக் கம்பங்களில், ஒரு கம்பிக்கும் மற்றொரு கம்பிக்கும் போதிய இடைவெளி விடப்பட்டிருப்பதை காணலாம். இந்த இடைவெளியில் இருக்கும் காற்று ஓர் அரிதில் கடத்தி. அது இங்கே பெரும்பான்மையான வேளைகளில் மின்காப்பானாக இருந்து மின்சாரம் ஒரு கம்பியில் இருந்து மற்றொரு கம்பிக்குத் தாவாமல் தடுக்கின்றது.

## மின்னோட்டமும் மின் முறிவும்

ஒரு வாயுப் பொருளில், மின் முறிவு உண்டாகும் போது அதில் நிகழும் மின்னோட்டம் எவ்வாறு மாற்றமடைகின்றது என்பது படத்தில் காட்டப் பட்டுள்ளது. பொதுவாகவே, காற்று போன்ற வாயுப் பொருட்களில் மின்னூட்டம் கொண்ட மின்னணுக்கள் இருக்கும். மின்னழுத்தம் கொடுக்கும் போது, இந்த மின்னணுக்கள் ஒரு திசையை நோக்கி ஓடுகின்றன. இந்த ஓட்டத்தை மின்னோட்டம் என்கிறோம். மின்னழுத்தம் அதிகமாக, மின்னணுக்கள் இன்னும் வேகமாக ஓடுகின்றன. இது படத்தில் 1 என்று குறிக்கப் பட்டுள்ளது. அடுத்து, 2 என்று காட்டப் பட்டுள்ள பகுதியில், மின்னழுத்தை அதிகரித்தாலும் மின்னோட்டம் அதிகமாவதில்லை. இதற்குக் காரணம், மின்னணுக்கள் ஒரு குறிப்பிட்ட வேகத்துக்கு மேல் செல்ல முடிவதில்லை. மின்னழுத்தத்தை இன்னும் கூட்டினால், மின் முறிவு உண்டாகத் தொடங்குகின்றது. வாயுப் பொருளில் உள்ள அணுக்களில் இருக்கும் எதிர் மின்னிகள் அங்கிருந்து வெளியே இழுக்கப் படுகின்றன. இவ்வாறு அணுக்கள் மின்னனுக்களாக மாறி, பின் ஓடத் தொடங்குகின்றன. இதனால், மின்னோட்டம் அதிகமாகின்றது. இது 3 என்று படத்தில் குறிக்கப் பட்டுள்ளது. மின்னழுத்தம் இன்னும் அதிகமாக, மேலும் பல மின்னணுக்கள் உருவாகி, மின்னோட்டம் பேரளவில் ஓடுகின்றது. இது 4 என்று படத்தில் குறிக்கப்பட்டுள்ளது. இதை டவுன்சென்ட் மின்னிறக்கம் (Townsend discharge) என்பர்.

## உசாத்துணை

## மேற்கோள்கள்

பகுப்பு:மின்னியல்
ஐ-4கே

**ஐ-4கே** (I-4K) என்பது  இஸ்ரோவினால் தயாரிக்கப்படும் செயற்கைக்கோள் ஆகும். இதில் *ஐ* (I) என்பது இன்சாட் என்பதைக் குறிக்கிறது. இதை ஆந்திரிக்சு கழகம் சந்தைப்படுத்துகிறது.  இவை 4,000 கிலோகிராம் முதல் 5,000 கிலோகிராம் எடைப்பிரிவில் தயாரிக்கப்படுபவை. இவற்றிற்கு 10,000 வாட்டுகள் முதல் 13,000 வாட்டுகள் மின்திறன் தேவைப்படும்.

## ஐ-4கே செயற்கைக்கோள்கள்
இதில்,
* ஜிசாட்-11 
இந்த வகைச் செயற்கைக்கோள் ஆகும்.
## இதையும் பார்க்கவும்
* ஐ-1கே
* ஐ-2கே
* ஐ-3கே

## மேற்கோள்கள்

பகுப்பு:இந்திய செயற்கைக்கோள்கள்
பகுப்பு:இந்திய விண்வெளி ஆய்வு நிறுவனம்
மிதிவெடிகள் தடைக்கான பன்னாட்டு இயக்கம்

**மிதிவெடிகள் தடைக்கான பன்னாட்டு இயக்கம்**  அல்லது **கண்ணிவெடிகள் தடைக்கான பன்னாட்டு இயக்கம்** (*International Campaign to Ban Landmines* **ICBL**) தனிநபரெதிர்ப்பு மிதிவெடிகளையும் கொத்துக் குண்டுகளையும் இல்லாத உலகிற்காகவும் இவ்வெடிகளால் பாதிக்கப்பட்டவர்களின் உரிமைகள் காக்கப்படவும் அவர்களுக்கு முழுமையான வாழ்வு அமையவும் பாடுபடும்  அரசு சார்பற்ற அமைப்புகளின் கூட்டணியாகும்.

1992ஆம் ஆண்டில்  ஒருபோன்ற  மனித உரிமைகள் கண்காணிப்பகம், பன்னாட்டு மெடிகோ, பன்னாட்டு மாற்றுத் திறனாளர் அமைப்பு, மனித உரிமைகளுக்கான மருத்துவர்கள், அமெரிக்க முன்னாள் வியத்நாம்  வீரர்கள் சங்கம், மிதிவெடி பரிந்துரைக் குழு  உள்ளிட்ட ஆறு அமைப்புகள் தங்கள் பொதுவான  இலக்குகளை எட்ட ஒருங்கிணைந்து செயல்பட உடன்பட்டன. அப்போது உருவான இக்கூட்டணி  வளர்ந்து 100 நாடுகளில் செயல் உறுப்பினர்களைக் கொண்டுள்ளது; பெண்கள், குழந்தைகள், முன்னாள் வீரர்கள், சமயக் குழுக்கள், சுற்றுச்சூழலாளர்கள், மனித உரிமையாளர்கள், ஆயுதக் கட்டுப்பாட்டாளர்கள், அமைதி  மற்றும் முன்னேற்றம் குறித்து குவியப்படுத்திய குழுக்களாக இவர்கள் இயங்குகின்றனர். குறிப்பிடதக்கதோர் ஆதரவாளராக  டயானா, வேல்ஸ் இளவரசி இருந்தார்.

மிதிவெடி தடுப்பு உடன்பாட்டை (ஒட்டாவா உடன்படிக்கை) உருவாக்குவதில் மேற்கொண்ட முயற்சிகளுக்காக 1997ஆம் ஆண்டில் இந்த அமைப்பிற்கும் இதன் நிறுவன ஒருங்கிணைப்பாளரான, ஜோடி வில்லியம்சிற்கும் இணையாக அமைதிக்கான நோபல் பரிசு வழங்கப்பட்டது. ஒட்டாவா உடன்படிக்கையின்படி கண்ணிவெடிகளின் பயன்பாடு, தயாரிப்பு, சேமிப்பு, மாற்றுகை தடை செய்யப்படுகின்றது. இந்த உடன்பாடு கண்டமை இந்த இயக்கத்தின் மிகப்பெரும் வெற்றியாக கருதப்படுகின்றது.

## மேற்சான்றுகள்

#UN Mine ban treaty text : http://www.un.org/Depts/mine/UNDocs/ban_trty.htm

## வெளி இணைப்புகள்
* International Campaign to Ban Landmines (official website)
* Landmine and Cluster Munition Monitor
* Mines Advisory Group
* Ken Rutherford,  ''Disarming States: The International Movement to Ban Landmines,'' (மார்ச், 2011)

பகுப்பு:நோபல் அமைதிப் பரிசு பெற்றவர்கள்
பகுப்பு:பன்னாட்டு அமைப்புகள்
சீதாமர்கி கோயில்

**சீதாமர்கி கோயில்** பீகார் மாநிலத்திலுள்ள சீதாமர்கி மாவட்டத்தில் உள்ளது.

## அமைவிடம்
உத்திரப்பிரதேச மாநிலத்தில் அலகாபாத்துக்கும் வாரணாசிக்கும் இடையேயுள்ள சீதாமர்கி என்னுமிடத்தில் சீதைக்கான கோயில் உள்ளது.  இந்த இடம் சீதை பிறந்த இடமாகவும் கருதப்படுகிறது. 

## கதை
வால்மீகி ஆசிரமத்தில் லவன், குசன் வளரும்போது, இராமர் அனுப்பிய அசுவமேத யாகக் குதிரை இவ்விடத்திற்கு வந்ததாகவும், அது இராமர்க்குரியது எனத் தெரியாமல் லவன், குசன் அதனைக் கட்டிவைத்ததாகவும், அதனை விடுவிக்க ராமர் வந்ததாகவும், அப்போது இராமருக்கும் லவன், குசன் ஆகியோருக்கும் இடையே சண்டை நடந்ததாகவும், அப்போது சீதை வெளியே வந்து இராமரிடம் பிள்ளைகளைப் பற்றிக் கூறிவிட்டு, பிள்ளைகளை ராமரிடம் ஒப்படைத்துவிட்டு பூமிக்குள் சென்றதாகவும் வாய்மொழியாக ஒரு கதையை அங்கு கூறுகின்றனர். இந்த இடம் சீதாமடி எனப்படுகிறது. 

## கலை
அழகான மரங்கள் சூழ்ந்திருக்க சுற்றிலும் நீர்நிலையோடு அமைந்துள்ள இக்கோயிலின் வளாகத்தில் சீதையின் கதையைக் கூறும் பல சிற்பங்களும் ஓவியங்களும் மிகவும் நேர்த்தியாக கலையம்சத்தோடு அமைக்கப்பட்டுள்ளன.

## சான்றுகள்

## வெளி இணைப்புகள்
* ஜ.பாக்கியவதி, அலகாபாத் முதல் ரிஷிகேஷ் வரை, தினமணி, 7.12.2014
*http://sitasamahittemple.in/ 
*'''''SITA SAMAHIT STHAL VIDEO'''''
* அடுத்த தீபாவளிக்குள் ராமர்கோவில்! சுப்பிரமணியசாமி, பத்திரிக்கை.காம். 16 அக்டோபர் 2017

பகுப்பு:இந்திய இந்துக் கோயில்கள்
பகுப்பு:சீதாமரி மாவட்டம்
பெர்ட்ராண்ட் பிக்கார்டு

**பெர்ட்ராண்ட் பிக்கார்டு** (Bertrand Piccard)  (பிறப்பு: 1 மார்ச் 1958) சுவிட்சர்லாந்து நாட்டு மனநல மருத்துவரும் மற்றும் வான் கப்பல் (Hot air balloon) ஆராய்ச்சியாளரும் ஆவார். 1 மார்ச் 1999ஆம் ஆண்டில், பிரியன் ஜோன்ஸ் என்ற வானோடியுடன், வெப்பக் காற்று பலூனில் (Hot air balloon) (வான் கப்பல்) உலகை வலம் வந்தவர்.

சுவிட்சர்லாந்து, லூசன்னா நகரில் பிறந்தவர். இவரது தாத்தா அகஸ்டி பிக்கார்ட் வான் கப்பலை ஓட்டும் கலையில் நிபுனர். இவரின் தந்தை ஜாக்கியுஸ் பிக்கார்ட் ஆழ்கடல் ஆராய்ச்சியாளர்.. சோலார் இம்பல்ஸ் எனும் நிறுவனத்தின் தலைவர் மற்றும் விமானி ஆவார்.

விமானியானா ஆண்ட்ரே போர்ஸ்பெர்க் உடன் இணைந்து, 13 ஆண்டு கால ஆய்வு முடிவில் எவ்வித எரிபொருள் இல்லாமல் சூரிய ஆற்றலால் மட்டுமே இயங்கும் சோலார் இம்பல்சு-2 விமானத்தை வடிவமைத்துள்ளார்.

9 மார்ச் 2015 முதல் இவ்விமானத்தை ஆண்ட்ரே போர்ஸ்பெர்க்கும் தாமும் மாற்றி மாற்றி ஓட்டி, உலகை வலம் வர, அபுதாபியிலிருந்து புறப்பட்டு, மஸ்கட், அகமதாபாத், வாரணாசி, மியான்மர், சீனா,வட அமெரிக்கா, வடஆப்பிரிக்கா அல்லது தெற்கு ஐரோப்பா நாடுகளை, அரபுக் கடல், பசிபிக் பெருங்கடல் மற்றும் அட்லாண்டிக் பெருங்கடல் மேல் பறந்து கடந்து  மீண்டும் அபுதாபியில் தரையிறங்க உள்ளனர்.

## இதனையும் காண்க
*சோலார் இம்பல்சு-2

## மேற்கோள்கள்

## வெளி இணைப்புகள்

*Bertrand Piccard's Web site 
* Bertrand Piccard's CV 
*Article in ''Popular Mechanics'' 
*Solar Impulse Web site
*Speech by Bertrand Piccard on TED Website
*Swiss Adventurer Launches Quest to 'Fly Forever', National Geographic, March 6, 2015

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:கண்டுபிடிப்பாளர்கள்
பகுப்பு:சாதனையாளர்கள்
பகுப்பு:நபர்கள் பற்றிய குறுங்கட்டுரைகள்
தாத்தா

**தாத்தா** (*grandfather*) என்பது உறவுமுறையைக் குறிக்கும் பெயர்ச்சொல்லாகும். தாய் மற்றும் தந்தையின் தந்தை தாத்தா என்ற உறவுமுறை பெயரால் அழைக்கப்படுகிறார்.

தென்னிலங்கை முசுலிம்களிடையே **தாத்தா** என்ற சொல் தமக்கையைக் குறிக்கப் பயன்படுத்தப்படுகிறது. இதில் முதலாவது **தா** எழுத்து வந்தான் என்பதில் வரும் *தா* போன்று மொழியப்படுகிறது.

## கூட்டுக்குடும்பத்தில்
கூட்டுக்குடும்ப வாழ்க்கை முறையில் குடும்பத்தின் தலைவனாக பொதுவாக தாத்தாவே செயல்படுகிறார். கூட்டுக்குடும்ப வாழ்க்கை அரிதாகிவிட்ட இக்காலத்தில் தாத்தாவின் முக்கியத்துவம் மறக்கப்பட்டுவிட்டது. தாத்தா என்பவர் குடும்பத்தில் மிக முக்கியமான நபராக திகழ்கிறார்.

## வேறு மொழிகளில்
சிங்கள மொழியில் தாத்தா (*තාත්තා*) என்பது தந்தையைக் குறிக்கும்.

## தமிழ்த் தாத்தா
பேராசிரியர் உ.வே. சாமிநாதன் (உ.வே.சா.) தமிழ்த் தாத்தா என்று அன்புடன் அழைக்கப்படுகிறார்.

## மேற்கோள்

பகுப்பு:உறவுமுறை
இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஏ

**ஐ.ஆர்.என்.எஸ்.எஸ்-1ஏ** (IRNSS-1A) என்பது இந்திய பிராந்திய ஊடுருவும் துணைக்கோள்கள் வரிசையில் முதலாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது.

## உருவாக்கம்
இச்செயற்கைக்கோளை இந்திய விண்வெளி ஆய்வு மையம் 125 கோடி இந்திய ரூபாய் மதிப்பில் உருவாக்கியது. இசஞ்சுட்டும் அமைப்பில் தன்னிறைவு அடையும் பொருட்டு இச்செயற்கைக்கோள் உருவாக்கப்பட்டது.

## ஏவுதல்
ஆந்திர பிரதேசம் மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள ஏவுதளத்திலிருந்து 1 சூலை 2013 ஆம் ஆண்டு விண்ணில் செலுத்தப்பட்டு வெற்றிகரமாக புவி வட்டப்பாதையில் நிலை நிறுத்தப்பட்டது. இச்செயற்கைக்கோள் முதலில் 26 சூன் 2013 அன்று ஏவத் திட்டமிடப்பட்டு தொழில்நுட்பக் கோளாறு காரணமாய் தாமதமாகியது.
## இதையும் பார்க்கவும்
* இஸ்ரோவின் எதிர்காலத் திட்டங்கள் 
* ஐ.ஆர்.என்.எஸ்.எஸ்-1பி
* ஐ.ஆர்.என்.எஸ்.எஸ்-1சி
* ஐ.ஆர்.என்.எஸ்.எஸ்-1டி
* ஐ.ஆர்.என்.எஸ்.எஸ்-1இ
* ஐ.ஆர்.என்.எஸ்.எஸ்-1எஃப்
* ஐ.ஆர்.என்.எஸ்.எஸ்-1ஜி

## மேற்கோள்கள்

பகுப்பு:இந்திய விண்வெளித் திட்டங்கள்
பகுப்பு:ஐ.ஆர்.என்.எஸ்.எஸ் வகை செயற்கைக்கோள்கள்
பகுப்பு:இந்திய செயற்கைக்கோள்கள்
இந்தியப் பகுதிக்கான இடஞ்சுட்டி செயற்கைக்கோள் அமைப்பு-1இ

**ஐ. ஆர். என். எஸ். எஸ். - 1இ** (IRNSS-1E) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் ஐந்தாவது செயற்கைக்கோள் ஆகும். இச்செயற்கைக்கோள் 1425 கிலோகிராம் மேலேற்றல் எடை கொண்டது.

## ஏவுதல்
ஆந்திர பிரதேச மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள சதீஸ் தவான் விண்வெளி மையத்தின் இரண்டாம் ஏவுதளத்திலிருந்து 20 சனவரி 2016 ஆம் ஆண்டு, இ.சீ.நே. 09:31 மணிக்கு, பி. எஸ். எல். வி. - சி31 ஏவுகலத்தின் மூலம் விண்ணில் செலுத்தப்பட்டு வெற்றிகரமாக துணை புவியிணக்க இடமாற்று சுற்றுப்பாதையில் நிலை நிறுத்தப்பட்டது. பின்னர், செயற்கைக்கோளிலுள்ள திரவ புவிச்சேய்மைநிலை இயக்கியின் உதவியுடன் புவியிணக்கச் சுற்றுப்பாதைக்கு உயர்த்தப்பட்டு நிலை நிறுத்தப்பட்டது.

## இதையும் பார்க்கவும்
* ஐ.ஆர்.என்.எஸ்.எஸ்-1ஏ
* ஐ.ஆர்.என்.எஸ்.எஸ்-1பி
* ஐ.ஆர்.என்.எஸ்.எஸ்-1சி
* ஐ.ஆர்.என்.எஸ்.எஸ்-1டி
* ஐ.ஆர்.என்.எஸ்.எஸ்-1எஃப்
* ஐ.ஆர்.என்.எஸ்.எஸ்-1ஜி

## மேற்கோள்கள்

பகுப்பு:இந்திய விண்வெளித் திட்டங்கள்
பகுப்பு:ஐ.ஆர்.என்.எஸ்.எஸ் வகை செயற்கைக்கோள்கள்
பகுப்பு:இந்திய செயற்கைக்கோள்கள்
மைசூர் ஸ்டேட் வங்கி

***மைசூர் ஸ்டேட் வங்கி*** (ஆங்கிலம்:State Bank of Mysore) அல்லது **ஸ்டேட் பாங்க் ஆஃப் மைசூர்** என்பது இந்தியாவின் தேசியமயமாக்கப்பட்ட 26 வங்கிகளில் ஒன்றாகும். இது, இந்தியாவின் மிகப்பெரிய மற்றும் மிகமுக்கியமான வங்கியான பாரத ஸ்டேட் வங்கியின் துணை வங்கியாகும். இவ்வங்கி பெங்களூருவைத் தலைமையிடமாகக் கொண்டு செயல்பட்டு வருகிறது.
## ஒன்றிணைப்பு
2016 ஆம் ஆண்டில், மைசூர் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி,  பாட்டியாலா ஸ்டேட் வங்கி, ஸ்டேட் பேங்க் ஆஃப் திருவிதாங்கூர், மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன்  இணைக்கப்பட்டன.
## மேற்கோள்கள்

பகுப்பு:வங்கிகள்
பகுப்பு:இந்தியப் பொதுத்துறை வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:கர்நாடக பொருளாதாரம்
ஆண்ட்ரே போர்ஸ்பெர்க்

**ஆண்ட்ரே போர்ஸ்பெர்க்**  (André Borschberg), சுவிட்சர்லாந்து நாட்டு வணிகரும் இராணுவ ஜெட் விமானியும் ஆவார். பெர்ட்ராண்ட் பிக்கார்டை தலைவராகக் கொண்ட சோலார் இம்பல்ஸ் திட்ட நிறுவனத்தின் இணை நிறுவனர் மற்றும் தலைமை நிர்வாக இயக்குநர் ஆவார்.

7 சூலை 2010ஆம் ஆண்டில், சூரிய ஆற்றல் மூலம் இயங்கும் **சோலார் இம்பல்ஸ்** விமானத்தை, நீண்ட தொலைவிலும் அதிக உயரத்திலும், இரவிலும் பகலிலும் 26 மணி நேரம்  வரை பறந்து காட்டி சாதனை படைத்தவர்.

**சோலார் இம்பல்ஸ்-1** எனும் சூரிய ஆற்றல் விமானத்தை மூன்று முறை இயக்கிக் காட்டியதன் மூலம், பன்னாட்டு விமான அமைப்பு, இவருக்கு எட்டு விருதுகள் வழங்கி சிறப்பு செய்தது.

## சோலார் இம்பல்ஸ்-2
9 மார்ச் 2015 முதல்  சோலார் இம்பல்சு-2 விமானத்தை  பெர்ட்ராண்ட் பிக்கார்டுடன் தாமும், மாறி மாறி ஓட்டிக் கொண்டு, உலகை வலம் வர, அபுதாபியிலிருந்து புறப்பட்டு, மஸ்கட், அகமதாபாத், வாரணாசி, மியான்மர், சீனா,வட அமெரிக்கா, வடஆப்பிரிக்கா அல்லது தெற்கு ஐரோப்பா நாடுகளை, அரபுக் கடல், பசிபிக் பெருங்கடல் மற்றும் அட்லாண்டிக் பெருங்கடல் மேல் பறந்து கடந்து மீண்டும் அபுதாபியில் தரையிறங்க உள்ளனர்.

## மேற்கோள்கள்

## வெளி இணைப்புகள்

* சோலார் இம்பல்ஸ் நிறுவனத்தின் வலைதளம்

## இதனையும் காண்க
* சோலார் இம்பல்சு-2

பகுப்பு:வாழும் மக்கள்
பகுப்பு:கண்டுபிடிப்பாளர்கள்
பகுப்பு:சாதனையாளர்கள்
பகுப்பு:நபர்கள் பற்றிய குறுங்கட்டுரைகள்
பகுப்பு:1952 பிறப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
மாஸ்டர்ஸ் சன்

**மாஸ்டர்ஸ் சன்** இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடரை ஜின் ஃயுக் என்பவர் இயக்கியுள்ளார். இந்த தொடரில் கோங் ஹ்யோ-ஜின், சோ ஜி-சுப், எஸ்சிஓ இன்-குக், கிம் யூ-ரி உள்ளிட்ட பலர் நடித்துள்ளனர்.

இந்த தொடர் ஆகஸ்ட் 7, 2013ஆம் ஆண்டு முதல் அக்டோபர் 3, 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமை இரவு 21:55 மணிக்கு ஒளிபரப்பாகி 17 அத்தியாயங்களுடன் நிறைவடைந்தது.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 23  மார்ச் 2015ஆம் ஆண்டு முதல் 1 மே 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.

## நடிகர்கள்
* கோங் ஹ்யோ-ஜின்
* சோ ஜி-சுப்
* எஸ்சிஓ இன்-குக்
* கிம் யூ-ரி

## வெளி இணைப்புகள்
* ''Master's Sun'' official SBS website 
* 

பகுப்பு:சியோல் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:2013 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:புதுயுகம் தொலைக்காட்சி நாடகங்கள்‎
பகுப்பு:தென் கொரிய காதல் நகைச்சுவை தொலைக்காட்சி தொடர்கள்
பகுப்பு:தென் கொரிய கற்பனை தொலைக்காட்சி தொடர்கள்
சென்னகேசவப் பெருமாள் கோயில்

**சென்னகேசவப் பெருமாள் கோயில்** (Chennakesava Perumal Temple) சென்னை நகரம் உருவாகிக் கொண்டிருந்த காலகட்டத்தில் கட்டபட்டது.. சென்னகேசவப் பெருமாள் கோயில், தேவராஜ முதலியார் தெரு, சௌகார்பேட்டை, சென்னையில் அமைந்துள்ளது.  பிரித்தானிய கிழக்கிந்திய நிறுவனம் வழங்கிய நிதி உதவியுடன் கட்டப்பட்ட கோயில்களில் இதுவும் ஒன்று. முன்னர் செயின்ட் ஜார்ஜ் கோட்டையில் இரண்டு கோயில்கள் இருந்தன. அவற்றை ஆங்கிலேயர்கள் அப்புறப்படுத்தி சர்ச் கட்ட முயன்றபோது துவிபாஷியான மணலி ராமகிருஷ்ண முதலியார் அந்த கோவில்களை அழிக்க விடாமல் இந்த இடத்தில் பாரிமுனை பூக்கடை அருகே மீண்டும் நிர்மாணித்தார். ஸ்ரீசென்ன கேசவப்பெருமாள் கோயில் மற்றும் ஸ்ரீ சென்னமல்லீசுவரர் கோவில் இரண்டு கோவில்கள் இங்கே அமைந்து சென்னை என்ற பெயர் வரக் காரணமானது.
## அமைவிடம்
கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°05'18.2"N, 80°16'50.0"E (அதாவது, 13.088381°N, 80.280546°E) ஆகும்.

## வரலாறு

இக்கோயிலின் மூலவரான சென்னகேசவப் பெருமாளின் பெயரில், இந்நகரத்திற்கு சென்னப் பட்டிணம் என்று பெயர் வந்தது.

சென்னகேசவப் பெருமாள் கோயில் முதலில் 1646ஆம் ஆண்டில் கட்டப்பட்டது.

thumb|கோயிலின் முகப்புத் தோற்றம்

தற்போதைய மெட்ராஸ் உயர்நீதிமன்றம் இருக்கும் வளாகத்தில் இருந்த சென்னகேசவப் பெருமாள் கோயில் மற்றும் சென்னமல்லீசுவரர் கோயில் , பிரித்தானிய கிழக்கிந்திய நிறுவனம் தங்களது வணிக வசதிக்காக 1757ஆம் ஆண்டில் இடித்த போது, பொதுமக்கள் ஆவேசமடைந்தனர். பின்னர் கம்பேனி நிறுவனத்தார், மணலி முத்துகிருஷ்ண முதலியாருக்கு இடமும் பொருளும் கொடுத்து, 1762ஆம் ஆண்டில் தற்போது உள்ள இடத்தில் சென்னகேசவப் பெருமாள் கோயிலும். சென்னமல்லீசுவரர் கோயிலும் அடுத்தடுத்து மீண்டும் கட்டப்பட்டன.  இந்த இரண்டு கோயில்களையும் இணைத்து **பட்டணம் கோவில்** என்று அப்பகுதி மக்கள் அழைக்கிறனர்.

## அடிக்குறிப்புகள்

## மேற்கோள்கள்
* 

பகுப்பு:தென்கலை வைணவக் கோயில்கள்
பகுப்பு:சென்னையிலுள்ள பெருமாள் கோயில்கள்
பகுப்பு:சென்னையின் பாரம்பரியக் கட்டடங்கள்
சீவகன்

**சீவகன்**, ஏமாங்கத நாட்டு  மன்னர் சச்சந்தன் - ராணி விசயை  இணையரின் மகன் ஆவார். கட்டியங்காரன் என்னும் அமைச்சன் சூழ்ச்சியால் மன்னன் சச்சந்தனைக் கொன்று, ஏமாங்கத நாட்டினைக் கைப்பற்றினான். குழந்தைப் பருவம் முதற்கொண்டு சீவகனைக் கந்துக்கடன் என்னும் வாணிகன் வளர்த்து வந்தான். பருவ வயதில், சீவகன் தன் ஆற்றலால் எட்டுப் பெண்களைத் திருமணம் செய்து கொள்கின்றான். 

பின்னர் சீவகன் தன் தந்தை இழந்த நாட்டை கைப்பற்றுவதற்கு, தாயின் அறிவுரையோடு, மாமன் கோவிந்தனின் துணைக்கொண்டு, அமைச்சர் கட்டியங்காரனுடன் போரிட்டு ஏமாங்கத நாட்டை வென்றான்.  30 ஆண்டுகள் நீதியுடன் ஆட்சி செய்த சீவகன், ஆட்சிப் பொறுப்பை மகனிடம் அளித்துவிட்டுத் துறவறம் பூண்டு, இறுதியில் வீடுபேறு  அடைகிறான்.  அச்செய்திகளை விரிவாக விளக்கிக் கூறும் நூலே சீவக சிந்தாமணி ஆகும். சீவக சிந்தாமணி எழுதியவர் **[[திருத்தக்கதேவர்]]**. 
 
## ஏமாங்கத நாட்டு வளத்தினை ஆராய்க

## வெளி இணைப்புகள்
*சீவகன் கதை – ஒரு பார்வை ( சீவக சிந்தாமணி )

பகுப்பு:புனைவு கதைமாந்தர்கள்
மின்னிரைச்சல்

இலத்திரனியலில் **இரைச்சல்** (*noise*) அல்லது **மின்னிரைச்சல்** என்பது சீரற்ற (ஒழுங்கு முறை இல்லாத) மின்னோட்டம் ஆகும். மின்னோட்டம் இரைச்சலாய் இருக்கும் போது, அது தோற்றுவிக்கும் மின்னழுத்தமும், ஆற்றலும் இரைச்சல் நிறைந்தவையாய் இருக்கும். மின்னிரைச்சல்கள் பலவகைப்படும்: வெப்ப மின்னிரைச்சல் என்பது வெப்பத்தினால் வருவது; மற்றும், உதிரி மின்னிரைச்சல் என்பது இருமுனையம் போன்ற பொருள்களில் இருந்து வருவது.

தொலைத் தொடர்புத் துறையில் இரைச்சல் என்பது ஒரு வேண்டாத ஒரு  குறிப்பலையாகவே கருதப்படுகின்றது. ஆனால், ஒரு சில நேரங்களில் மின்னிரைச்சல் என்பது பயனுள்ளதான ஒன்றாக இருக்கும். எடுத்துக் காட்டாக, கணினித்துறையில் சீரற்ற  எண்களை உருவாக்கவும், மின்னியல்  துறையில்  ஒழுங்கு முறையற்ற குறிப்பலைகளை உருவாக்கவும்  மின்னிரைச்சல் என்ற கருத்து மிகவும் பயனுள்ளதாக இருக்கிறது.

## மின்னிரைச்சல் வகைகள்
மின்னிரைச்சல் பல வகைப் படும்.

### வெப்ப மின்னிரைச்சல்
மின்னிரைச்சல் வெப்ப மிகுதியினால் உண்டாகும். மின்னணுக்கள் ஒரு திசையை நோக்கி ஓடுவதை மின்னோட்டம் என்கிறோம். இந்த மின்னணுக்கள் எதிர்மின்னிகளாக இருந்தால், அவற்றின் ஓட்டம் வெப்ப மிகுதியினால் பெரிதும் தாக்கப்படும். அப்போது அவை ஒரே திசையில் ஓடுவதற்கு மாறாக வெவ்வேறு திசைகளை நோக்கி ஓடும். இவ்வாறு எதிர்மின்னிகள் வெவ்வேறு திசைகளை நோக்கி ஓடுவது மின்னிரைச்சலைத் தோற்றுவிக்கிறது. இந்த மின்னிரைச்சலை வெப்ப மின்னிரைச்சல் என அழைப்பர். இதை ஜான்சன் அல்லது ஜான்சன்-நைகிஸ்ட் இரைச்சல் என்றும் அழைப்பர்.

இந்த இரைச்சல் மின்னழுத்தத்தைக் கீழ்க்கண்ட சமன்பாட்டால் சுருக்கமாகக் குறிக்கலாம்:
:
v_{n}  = \sqrt{ 4 k_\text{B} T R \Delta f }

இதில்,  v_{n}  என்பது இரைச்சல் மின்னழுத்தம்; T வெப்பநிலை, R மின்தடை, \Delta f   இரைச்சல் மின்னழுத்தத்தின் பட்டையகலம், 
 k_\text{B}  போல்ட்சுமன் மாறிலி (Boltzmann constant) எண் ஆகும். 
இரைச்சல் ஆற்றலை
:
P = k_\text{B} \,T \Delta f

என்று  எழுதலாம்.

### உதிரி மின்னிரைச்சல்
இருமுனையம் போன்ற பொருளின் வழியாக மின்னோட்டம் பாயும் போது, அதில் ஓடும் எதிர் மின்னிகள் அனைத்தும்   ஒரே நேரத்தில் இரு முனையத்தைக்  கடந்து போவதில்லை. மாறாக,  ஒரு சில முன்னும், மற்றும் சில பின்னுமாகக் கடந்து போகின்றன. இதனால், அங்கு நிகழும் மின்னோட்டம்  குறைந்தும் நிறைந்தும் மாறித் தோன்றும். இவ்வாறான மின்னோட்டதினால் வரும் இரைச்சல் உதிரி மின்னிரைச்சல் எனப்படும். 

மின்சுற்றில் I என்ற அளவு நேர் மின்னோட்டம் பாயும் போது தோன்றும் உதிரி மின்னோட்டத்தின் அளவைக் கீழ்க் கண்டவாறு குறிக்கலாம்:
:i_n = \sqrt{2 I q \Delta B} 
இதில், i_n என்பது உதிரி மின்னோட்டத்தின் அளவு,  q என்பது எதிர் மின்னியின் மின்னூட்டம், *&Delta;B* என்பது பட்டையகலம் ஆகும்.

## உசாத்துணை

பகுப்பு:மின்னியல்
பகுப்பு:மின்சுற்று தேற்றங்கள்
பகுப்பு:மின்னணுவியல்
புனித ஆரோக்கியநாதர்

thumb|left|வெனிஸ் உள்ள புனித Roch கல்லறையை.
**புனித ஆரோக்கியநாதர்** அல்லது **புனித ரோச்** அல்லது **புனித ராக்** ( 1348 – 15/16 ஆகஸ்ட் 1376/79 (மரபுப்படி  1295 &ndash; 16 ஆகஸ்ட் 1327) என்பவர் ஒரு கிறித்தவப் புனிதர் ஆவார். இவரின் விழா நாள் 16 ஆகஸ்ட் ஆகும். ஆங்கிலத்தில் இவரை **ராக்** என்றும் கிளாஸ்கோ, இசுக்கொட்லாந்தில் **ரோலோக்ஸ்** என்றும் அழைப்பர். இவர் குறிப்பாக கறுப்புச் சாவுக்கு எதிராகப்பாதுகாவல் அளிப்பவராக நம்பப்படுகின்றார். மேலும் இவர் நாய்களுக்கும், தவறாகக்குற்றம் சாட்டப்பட்டோருக்கும் பாதுகாவலராவார்.

## வாழ்க்கைச் சுருக்கம்

[thumbnail|left|புனித ஆரோக்கியநாதர் ஆலயம், வாவத்துறை, [கன்னியாகுமரி]]

இவர் மஜோர்க்கா பேரரசின் மொன்ட் பெலியரில் சுமார் 1295இல் பிறந்திருக்கக்கூடும். இவரின் தந்தை அந்த நகரின் ஆளுனராவார். இவரின் பிறப்பின்போது இவரின் மார்பில் ஒரு சிலுவை வடிவில் சிவப்பு நிற மச்சம் இருந்ததாக நம்பப்படுகின்றது. இவரின் இருபதாம் அகவைக்குள் இவரின் பெற்றோர் இருவரும் இறந்தனர். இவரின் தந்தை, தாம் இறப்பதற்கு முன், இவரை நகரின் ஆளுனராக்கினார். ஆயினும் தந்தையின் இறப்புக்குப்பின்பு தன் சொத்துக்களை விற்று ஏழைகளுக்கு அளித்தார். தனது ஆளுனர் பதவியினை தன் மாமாவுக்கு அளித்துவிட்டு இத்தாலிக்கு திருப்பயணம் மேற்கொண்டார். அச்சமையம் இத்தாலி கறுப்புச் சாவினால் பாதிக்கப்பட்டிருந்தது. அங்கே பாதிக்கப்பட்ட நோயாளிகளுக்கு இவர் பணிபுரிந்தார். பலரை அச்சமயத்தில் சிலுவை அடையாளம் வரைந்து குணமாக்கினார் என்பர். இத்தாலியினை சுற்றியுள்ள பல ஊர்களில் இவர் சேவை செய்தார்.

பியாசென்சா என்னும் ஊரில் பணியாற்றியபோது இவருக்கு அந்த நோய் பிடித்தது. இதனால் இவர் ஊருக்கு வெளியே காட்டில் வனவாசியாக வாழ்ந்தார். ஒரு புதுமையால் இவரின் வசிப்பிடத்தை அறிந்த காத்ஹார்ட் என்பவர் இவருக்கு உதவினார். நலமடைந்தப்பின்னர், தன் சொந்த ஊர் திரும்பினார். அங்கே தாம் யார் என வெளிப்படுத்தாததால் அவரை ஒற்றர் என தவறாகக் கருதிய அவரின் மாமா இவரை சிறையிலடைத்தார். அச்சிறையிலேயே ஐந்தாண்டுகளுக்குப்பின்னர் இவர் இறந்தார். இவரின் மார்பில் இருந்த மச்சமும், இவரிடம் இருந்த ஒரு ஆவணமும் இவரை நகர மக்களுக்கு அடையாளம் காட்டியது. இவரின் அடக்கச்சடங்கு பொதுநிகழ்வாக நடத்தப்பட்டது. இவரின் இறப்புக்குப்பின்பு பல புதுமைகள் இவரின் பெயரால் நிகழ்ந்தன என்பர்.

1414இல் காண்ஸ்தான்சு பொதுச்சங்கம் கூடியபோது கொள்ளைநோய் அந்த நகரினை தாக்கியது. அதனால் அச்சங்கத்தினர் மக்கள் அனைவரும் இவரை நோக்கி மன்றாடப்பணித்தனர். இதனால் விரைவாக நோய் நீங்கியது என்பர். 1485இல் இவரின் மீப்பொருட்கள் வெனிசு நகருக்கு கொணரப்பட்டது. அங்கேயே அவை இன்றளவும் உள்ளது.

இவர் பொதுவாக பிரான்சிஸ்கன் மூன்றாம் சபையின் உறுப்பினர் எனக்கருதப்பட்டாலும், அதனை நிருவ எவ்வகைச்சான்றும் இல்லை. உரோமை புனிதர்கள் பட்டியலில் இவரின் பெயர் திருத்தந்தை பதினான்காம் கிரகோரியால் சேர்க்கப்பட்டது. திருத்தந்தை எட்டாம் அர்பன் 16 ஆகஸ்டுக்கான திருப்புகழ்மாலையில் இவருக்குறியப்பகுதிக்கு அனுமதியளித்தார்.

## மேற்கோள்கள்


பகுப்பு:1295 பிறப்புகள்
பகுப்பு:1376 இறப்புகள்
பகுப்பு:பிரான்சிஸ்கன் சபைப் புனிதர்கள்
பகுப்பு:பிரான்சின் கிறித்தவப் புனிதர்கள்
பகுப்பு:பிரான்சிஸ்கன் சபையினர்
பகுப்பு:பிரான்சிஸ்கன் மூன்றாம் சபையினர்
எட்ஜ் (உலாவி)

**மைக்ரோசாப்ட் எடஜ்** (ஆங்கிலம்: Microsoft Edge; சூட்சமபெயர்: இசுபார்டன்) என்பது மைக்ரோசாப்ட் உருவாக்கியயுள்ள இணைய உலாவி ஆகும். இது முதலில் விண்டோஸ் 10, விண்டோஸ் 10 மொபைல் மற்றும் எக்சுபாக்ஸ் ஒன்க்காக வெளியிடப்பட்டது. 2017 இல் ஆண்ட்ராய்டு  மற்றும் ஐஓஎஸ் இயங்குத்தளத்திற்கு வெளியிடப்பட்டது. 2019 இல் மேக்OS இற்கு வெளியிடப்பட்டது. முதலில் இது எட்ஜ்HTML இல் உருவாக்கபட்டு, விண்டோஸ் 10 க்குடன் சூலை 25, 2015 அன்று வெளியிடப்பட்டது. 2019 இல் மைக்ரோசாப்ட் எட்ஜ் கிரோமியத்தில் சீரமைக்கப்பட்து. இந்தப் பதிய எட்ஜ் பிலிங்க் மற்றும் V8 பொறியைப் பயன்படுத்துகிறது. மைக்ரோசாப்ட எட்ஜின்  கிரோமியம் பதிப்பு சனவரி 15, 2020 அன்று பொதுப் பயனுக்காக வெளியிடப்பட்டது.

## எட்ஜ்HTML பதிப்பு
விண்டோசு இயங்குதளத்தில் தற்போது பயன்பாட்டில் உள்ள இண்டர்நெட் எக்சுபுளோரர் உலாவிக்கு பதிலாக, மைக்ரோசாஃப்ட் நிறுவனத்தால் சனவரி 2015ஆம் ஆண்டு புதிதாக அறிமுகப்படுத்தப்பட்டுள்ள உலாவி எட்ஜ் ஆகும். இது தற்போது விண்டோஸ் 10 கணிணி, ஆண்ட்ராயிட், ஐஓஎஸ் கைபேசி ஆகியவற்றிற்குக் கிடைக்கிறது. இதன் மூலம் கடந்த இருபது ஆண்டுகளாகப் பயன்பாட்டில் இருந்து வரும் இண்டர்நெட் எக்சுபுளோரர் உலாவி கைவிடப்படுவதாக மைக்ரோசாஃப்ட் நிறுவனம் 2015 மார்ச் மாதம் அறிவித்துள்ளது.

உலாவி நீட்சிகள் மார்ச் 2016 இல் சேர்கப்பட்டது. நீட்சிகள் மைக்ரேசாப்ட் கடையில் விற்கப்படுகிறது.



## மேற்கோள்கள்

## வெளி இணைப்புகள்
* 
* 

பகுப்பு:உலாவிகள்
பகுப்பு:தனியுடைமை மென்பொருட்கள்
பகுப்பு:விண்டோசு ஆக்கக்கூறுகள்
டெல்பினசு

**டெல்பினசு** (Delphinus) என்பது வடக்கு வானத்தில் வானநடுவரைக்கு அருகில் உள்ள ஒரு விண்மீன் குழாம் ஆகும்.இது இலத்தீன் மொழியில் ஓங்கிலை குறிப்பது ஆகும். டெல்பினசு தொலெமி வரையருத்த 48 விண்மீன் குழாங்களில் ஒன்று, மேலும் உலகளாவிய வானியல் ஒன்றியம் வரையருத்த 88 விண்மீன் குழாங்களிலும் ஒன்று.இது அளவில் மிக சிறிய விண்மீன் குழாம் ஆகும்.அளவு அடிப்படையில் 49 வது இடத்தில் உள்ளது.
டெல்பினசின் பிரகாசமான விண்மீன் தனித்துவமான நாண்மீன் (Asterism) ஆகும். இதனை சுற்றி அம்பு விண்மீன் குழாம், கும்ப விண்மீன் குழாம், கழுகு விண்மீன் குழாம் ஆகிய விண்மீன் குழாம்கள் உள்ளன.
## மேற்கோள்கள்
* 
* 
* Ian Ridpath and Wil Tirion (2007). *Stars and Planets Guide*, Collins, London. . Princeton University Press, Princeton. .

*Unniversity of Wisconsin  http://www.astro.wisc.edu/~dolan/constellations/constellations/Delphinus.html 

பகுப்பு:விண்மீன் குழாம்கள்
உயராட்சித் தலைவர்

**பெரிய பிரித்தானியவின் உயராட்சித் தலைவர்** என்பது ஐக்கிய இராச்சியத்தின் அரசுப்பணிப் பொறுப்புகளில் மிகவும் குறிக்கத்தக்க ஒன்றாகும். அரசு அலுவலர்களில் இரண்டாம் மிக உயரிய பதவி இதுவாகும். இப்பதவிக்கான நபரை பிரதமரின் ஆலோசனையின் பேரில் ஐக்கிய இராச்சியத்தின் அரசர் பணியமர்த்துவார். ஒன்றிணைப்புக்கு முன்னர் இங்கிலாந்து (வேல்ஸ் உட்பட) மற்றும் இசுக்கொட்லாந்துக்கு தனித்தனியாக உயராட்சித் தலைவர்கள் இருந்தனர்.

இப்பதவியினை வகிப்போர் சட்டப்படி அமைச்சரவையின் உறுப்பினராவர். இவர்களுடைய மிகவும் குறிப்பான பணி நீதிமன்றங்களை திறம்படவும், சுதந்திரத்தோடும் செயல்படவைப்பதாகும். 2005க்கு முன் இப்பணி பிரபுக்கள் அவைத் தலைமையாகவும், நீதித்துறையின் தலைமையாகவும் இருந்தது. ஆயினும் 2005இல் செய்யப்பட்ட சீர்திருத்தங்களின்போது முறையே அவைத்தலைவர் மற்றும் தலைமை நீதிபதி ஆகியோருக்கு இவ்வதிகாரங்கள் கொடுக்கப்பட்டன.

தற்போது இப்பதவியினை வகிப்பவர் டொமினிக் ராப் ஆவார்.

## மேற்கோள்கள்


பகுப்பு:பிரித்தானியப் பேரரசு
பகுப்பு:பிரபுக்கள் அவை
பகுப்பு:ஐக்கிய இராச்சியத்தின் அரசியல்
பகுப்பு:ஐக்கிய இராச்சியத்தில் சட்டம்
கேரள மாணவர் ஒன்றியம்

**கேரள மாணவர் ஒன்றியம்** (ஆங்கிலம்: *Kerala Students Union*, ) என்பது இந்திய தேசிய காங்கிரசின் மாணவர் பிரிவான இந்திய தேசிய மாணவர் ஒன்றியத்தின் கேரள மாநிலக் கிளையாகும். இவ்வமைப்பு 1957 ஆம் அண்டு மே 30 இல் ஆலப்புழையில் தோற்றுவிக்கப்பட்டது.

=விவரம்=
கேரள மாணவர் ஒன்றியம் கேரள மாநிலத்தில் மிகப்பெரிய மாணவர் அமைப்புகளில் ஒன்றாகும். இவ்வமைப்பு மாணவர் செயல்பாடுக்கான வழிமுறை முற்போக்குச் சிந்தனை, சமயசார்பற்ற பார்வை மற்றும் ஜனநாயக நடத்தை ஆகியவற்றைச் சார்ந்திருக்க முன்மொழிகிறது. மாநிலத்தில் பேருந்துகளிலும் படகுகளிலும் மாணவர்களுக்குப் பயணச் சலுகை வேண்டும் என நடத்தப்பட்ட புகழ்பெற்ற "ஓரனா சமரம்" எனும் மாணவர்கள் போராட்டத்தின் வாயிலாக இது மாணவர் அரசியலில் நுழைந்தது. இதைத் தோற்றுவித்த ஏ. கே. அந்தோணி, வயலார் ரவி, உம்மன் சாண்டி, ஏ. சி. ஜோசு, வி. எம். சுதீரன் மற்றும் எம். ஆர். பிரசாத் போன்ற பெரும்பாலான தலைவர்கள் இந்தியத் தேசியக் காங்கிரசின் பல உன்னத பொறுப்புகளில்  சேர்ந்துள்ளனர். இது புதிய இளம் இரத்தங்களை காங்கிரசில் செலுத்துவதாலும் அரசியல் அரங்கில் நுழைகின்ற புதிய தலைவர்களின் ஒரு முழுத் தலைமுறையைக் கொண்டுள்ளதாலும் இரண்டு தலைமை அமைச்சர்கள் உட்பட பல நாடாளுமன்ற மற்றும் சட்டமன்ற உறுப்பினர்களைத் தந்துள்ளது.

## வெளியிணைப்புகள்
*[ http://www.ksuonline.org/ அதிகாரபூர்வ இணையதளம்]

## மேற்கோள்கள்

பகுப்பு:கேரள அரசியல்
நிறுவன வரி

**நிறுவன வரி** அல்லது **வாணிபக்கழக வரி** (*Corporate Tax or Company Tax or Corporation Tax*); என்பது உலக அளவில் தொழில், வணிகம் மற்றும் சேவைகள் மூலம் கிடைக்கும் மொத்த லாபத்தின் மீது விதிக்கப்படும் வரியாகும். நிறுவன வரி விகிதம் நாட்டுக்கு நாடு வேறுபடுகிறது.

## இந்தியாவில் நிறுவன வரி
இந்தியாவில் இலாப நோக்கத்துடன் செயல்படும், உள்நாட்டு மற்றும் வெளிநாட்டைச் சேர்ந்த தொழில், வணிகம்,  கூட்டுறவு சங்கங்கள் மற்றும் சேவை நிறுவனங்கள் ஈட்டும் மொத்த இலாபத்தின் (Gross Profit) மீது,  இந்திய வருமானவரிச் சட்டம், 1961இன் படி விதிக்கப்படும் வரியே நிறுவன வரி அல்லது **கார்ப்பரேட் வரி** ஆகும். இவ்வரி மத்திய நேரடி வரிகள் வாரியத்தின் கீழ் செயல்படும், வருமானவரித் துறை மூலம் வசூலிக்கப்படுகிறது.

மொத்த இலாபம் பத்து கோடிக்கு மேல் ஈட்டும் நிறுவனங்களுக்கு, தற்போது நிறுவன வரியாக  33.99 விழுக்காடும், குறைந்த பட்ச நிறுவன வரியாக  20.96 விழுக்காடு நிறுவன வரி வசூலிக்கப்படுகிறது.  நிறுவன வரி மீது கூடுதல் வரி (surcharge), மற்றும் கல்வி வரியும் (Education Cess)  வசூலிக்கப்படுகிறது.
சிறப்பு பொருளாதார மண்டலங்களில் செயல்படும் தொழில் மற்றும் வணிக நிறுவனங்களுக்கு அரசு, ஒரு குறிப்பிட்ட காலம் வரை நிறுவன வரி செலுத்துவதிலிருந்து விலக்கு அளித்துள்ளது.

## மேற்கோள்கள்

## வெளி இணைப்புகள்
*  Times guide to corporate tax
*  Tax  from Companies, Cooperatives and Local Authorities

பகுப்பு:வரிவிதிப்பு
பகுப்பு:இந்தியாவில் வரிவிதிப்பு
இந்தியப் பகுதிக்கான இடஞ்சுட்டி செயற்கைக்கோள் அமைப்பு

**இந்தியப் பகுதிக்கான இடஞ்சுட்டி செயற்கைக்கோள் அமைப்பு** (Indian Regional Navigation Satellite System (IRNSS)) அல்லது ஆங்கிலத்தில் நேவிக்(NAVIC) என்பது இந்தியப் பகுதிக்காக தற்சார்பு இடஞ்சுட்டி அமைப்பை உருவாக்கும் பொருட்டு ஏழு செயற்கைக்கோள்களை புவி ஒத்திணைவு வட்டப்பாதையில் செலுத்தும் திட்டமாகும். இந்தியப் பிராந்திய ஊடுருவும் துணைக்கோள் ஐ.ஆர்.என்.எஸ்.எஸ் என்றும் அழைக்கப்படுகிறது. இந்திய விண்வெளி ஆய்வு மையம் இத்திட்டத்தை செயல்படுத்து. இந்திய அரசின் முழுமையான கட்டுபாட்டின் கீழ் இத்திட்டம் நடைபெறுகிறது. அமெரிக்காவின் இடஞ்சுட்டி வசதியை கார்கில் போரின் போது பயன்படுத்தியதில் ஏற்பட்ட சிரமங்களின் காரணமாக இத்திட்டம் செயல்படுத்தப்படுகிறது. இத்திட்டத்தில் மொத்தம் ஏழு செயற்கைக்கோள்கள் செலுத்தப்படும். அதில் நான்கு செயற்கைக்கோள்கள் ஏற்கனவே செலுத்தப்பட்டுவிட்டன. இத்திட்டம் 2016 ஆம் ஆண்டு முழுமையடைந்து பயன்பாட்டிற்கு வரும்.

## பயன்பாட்டு வகை
*இந்தியப் பிராந்திய ஊடுருவும் துணைக்கோள்* மூலம் உருவாக்கும் இடஞ்சுட்டி அமைப்பு, பொதுமக்கள் பயன்பாடு மற்றும் இரகசிய இராணுவப் பயன்பாடு என இருவகையில் பயன்பாட்டிற்கு வரும்.

## உருவாக்கம்

இத்திட்டத்திற்காக 28 மே 2013 அன்று இந்திய விண்வெளி ஆய்வு மையத்தின்  புதிய செயற்கைக்கோள் வழிநடத்து மையம் பெங்களூருவில் பயலாலு கிராமத்தில் இந்திய தொலை தூர விண்வெளி வலைப் பின்னல் வளாகத்தில் அமைக்கப்பட்டது. இதன்படி நாடெங்கும் 21 நிலையங்கள் அமைத்து தகவல்களை கண்காணிக்க வழி செய்யப்பட்டது. செயற்கைக்கோள், தரையில் உள்ள கட்டுப்பாட்டுக் கருவிகள் மேலும் பயன்பாட்டுக் கருவிகள் அனைத்தும் இந்தியாவிலேயே உருவாக்கப்பட்டது. இத்திட்டத்தின் மொத்தச் செலவு 1,420 கோடி ரூபாய்கள்.

## காலக்கெடு
ஏப்ரல் 2010 திட்ட அறிக்கையின்படி முதல் செயற்கைக்கோளை 2011 இறுதியில் செலுத்த ஆரம்பித்து ஒட்டுமொத்தத் திட்டமும் 2015 ஆம் ஆண்டில் பயன்பாட்டிற்கு வரும் என தெரிவிக்கப்பட்டது. ஆனால் திட்டம் தாமதமடைந்து 2016 ஆம் ஆண்டு பயன்பாட்டிற்கு வரும் என அறிவிக்கப்பட்டுள்ளது.

## செயற்கைக்கோள்கள்

## செயற்கைக்கோள்கள் பட்டியல்
இந்த செயற்கைக்கோள்கூட்டமைப்பு 7 செயற்பாட்டிலுள்ள செயற்கைக்கோள்களை கொண்டது. இதில் மூன்று செயற்கைக்கோள்கள் புவிநிலைச் சுற்றுப்பாதையிலும், மேலும் நான்கு செயற்கைக்கோள்கள் புவியிணக்கச் சுற்றுப்பாதையிலும் நிலைநிறுத்தப்படும். இந்த அமைப்பிலுள்ள செயற்கைக்கோள்கள் விவரம் பின்வருமாறு:

இத்திட்டத்தின்படி 7 செயற்கைக்கோள்கள் செயல்பாட்டிலிருக்கவேண்டும், இதில் ஐ.ஆர்.என்.எஸ்.எஸ்-1ஏவின் அணுக்கடிகாரம் பழுதடைந்ததால் செயற்கைக்கோள் செயலிழந்தது, அதற்கு ஈடாக செலுத்தப்பட்ட ஐஆர்என்எஸ்எஸ்-1எச் செயற்கைக்கோள் ஏவுதலின் போது செயற்கைக்கோள் பிரிந்து நிலைநிறுத்துதல் செயல்படாமல் போனதால் தோல்வியடைந்தது. இதற்கு ஈடாக ஐ.ஆர்.என்.எஸ்.எஸ்-1ஐ செயற்கைக்கோள் ஏப்ரல் மாதம் 12ல்  விண்ணில் ஏவப்பட்டது.

## எதிர்காலத் திட்டங்கள்
12 வது FYP (2012-17) இல் தொழில்நுட்ப மற்றும் கொள்கை முயற்சிகளின் ஒரு பகுதியாக, உலகளாவிய இந்திய இடஞ்சுட்டி அமைப்பு (GINS) ஏற்படுத்துவதற்கான ஆய்வு மற்றும் பகுப்பாய்வு தொடங்கப்பட்டது. இந்த அமைப்பு பூமியின் மேலே 24,000 கிமீ (14,913 மைல்) தொலைவினில் 24 செயற்கைக்கோள்களின் தொகுப்பினை கொண்டிருக்க வேண்டும். 2013 இன் படி, சர்வதேச விண்வெளி மையத்தில் ஜி.ஐ.என்.எஸ் அமைப்பிற்கான செயற்கைக்கோள்களின் அதிர்வெண் ஸ்பெக்ட்ரம் ஒதுக்கிட்டிற்கு விண்ணப்பிக்கப்பட்டது.

## மேற்கோள்கள்

பகுப்பு:ஐ.ஆர்.என்.எஸ்.எஸ் வகை செயற்கைக்கோள்கள்
பகுப்பு:இந்திய செயற்கைக்கோள்கள்
பகுப்பு:இந்திய விண்வெளி ஆய்வு நிறுவனம்